CELEX: 62021TN0522
Language: hu
Date: 2022-01-18 00:00:00
Title: T-522/21. sz. ügy: 2022. január 18-án benyújtott kereset – XH kontra Bizottság

2022.6.20.   
            
            
               HU
            
            
               Az Európai Unió Hivatalos Lapja
            
            
               C 237/55
            
         
      2022. január 18-án benyújtott kereset – XH kontra Bizottság
      (T-522/21. sz. ügy)
      (2022/C 237/72)
      Az eljárás nyelve: angol
      
         Felek
      
      
         Felperes: XH (képviselő: K. Górny-Salwarowska ügyvéd)
      
         Alperes: Európai Bizottság
      
         Form of order sought
      
      A felperes azt kéri, hogy a Törvényszék:
      
                  —
               
               
                  semmisítse meg a 2020. november 24-i, a felperes Sysper 2 adatlapjának kijavítását elutasító D/386/20 határozatot, amelyet hatályában fenntartott a kinevezésre jogosult hatóság által a felperes 2021. február 22-én benyújtott panaszára válaszul 2021. június 16-án hozott R/125/21. sz. határozata;
               
            
                  —
               
               
                  semmisítse meg a 2020. november 12-i (IA no 32–2020), a felperesnek a 2020-ban előléptetett tisztviselők listájára való felvételét mellőző határozatot, amelyet hatályában fenntartott a kinevezésre jogosult hatóság által a felperes 2021. február 5-én benyújtott panaszára válaszul 2021. június 8-án hozott R/80/21. sz. határozata;
               
            
                  —
               
               
                  rendelje el a felperest ért károk megtérítését; (1)
                  
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap téves jogalkalmazáson és a vitatott előléptetési eljárások szabálytalanságán: a személyzeti szabályzat 45. cikkének általános végrehajtási szabályairól szóló C(2013)8968 határozat megsértésén, a személyzeti szabályzatnak az Európai Unió Alapjogi Chartája 7. cikkével együttesen értelmezett 45. cikke (1) bekezdésének megsértésén, valamint az érdemek tényleges összehasonlításának hiányán alapul.
               
            
                  2.
               
               
                  A második jogalap a személyzeti szabályzatnak az Európai Unió Alapjogi Chartája 7. cikkével együttesen értelmezett 45. cikkének (1) bekezdése szerinti előléptetési szempontok alkalmazása során elkövetett nyilvánvaló értékelési hibán alapul.
               
            
         (1)  A felperes keresetében két konkrét összeget követel, 25 000 eurót nem vagyoni kár és 50 000 eurót az állítólagos vagyoni kára megtérítésének jogcímén.